ลูกหมาที่บ้านฉีดวัคซีนครบตลอด เลยไม่คิดอะไรมากเวลาโดนข่วนโดนงับ เค้าชอบงับเล่นบางทีเลือดออกเลยค่ะ เป็นแบบนี้ตั้งแต่ 3เดือนแล้ว จนตอนนี้10เดือน ก็ยังชอบงับมือเจ้าของเล่น ไม่รู้จะทำไงดีเลยค่ะ พอมาตอนนี้โรคพิษสุนัขบ้าระบาดแล้วโดนเค้าข่วนมืองับมือ เลยไปหาแล้วฉีดวัคซีนป้องกันเข็มแรกมาค่ะ เลยอยากถามว่าจะป้องกันได้ไหมค่ะถ้าระหว่างที่ฉีดยังไม่ครบแล้วโดนข่วนอีก เพราะเค้าซนกันมากๆ ชอบตะกายตลอด แล้วอย่างนี้ถ้าฉีดครบแล้ว โดนอีกต้องฉีดกระตุ้นอีกไหมค่ะ ขอบค่ะ
สวัสดีค่ะ หากสุนัขได้ฉีดวัคซีนป้องกันพิษสุนัขบ้าทุกปี และเป็นสุนัขที่เลี้ยงแต่ในบ้าน ไม่มีสุนัขจรจัดนอกบ้านเข้ามาเล่นด้วย และการกัดหรือข่วนเกิดจากการเล่นของสุนัข สุนัขไม่มีอาการผิดปกติอะไร ถือว่ามีความเสี่ยงน้อยมาก อาจไม่จำเป็นต้องฉีดวัคซีนพิษสุนัขบ้าค่ะแต่หากคนต้องการฉีดป้องกัน สามารถทำได้ โดยฉีด 3 เข็มในวันที่ 0, 7, และ 21 หรือ 28 ค่ะ และในระหว่างที่กำลังฉีดอยู่ หากโดนสุนัขกัดหรือข่วนอีก ก็ไม่จำเป็นต้องเริ่มฉีดใหม่ค่ะนอกจากนี้ อย่าลืมฉีดวัคซีนกระตุ้นสำหรับป้องกันบาดทะยักด้วยนะคะ หากไม่ไเคยได้รับการฉีดในช่วง 5 ปีที่ผ่านมา และดูแลแผลที่โดนข่วนและกัดให้สะอาดด้วยค่ะ